Калі прыйшоў час паступаць, сумненняў не было: толькі ў Інстытут МНС. Хрысціна з гонарам насіла пагоны з літарай “К”. Падчас вучобы стала лаўрэатам конкурсу “Зорнае юнацтва”, перамагла на раённым конкурсе “Сваёй прафесіяй ганаруся”. Яна пісала навуковыя работы, удзельнічала ў міжнародных і рэспубліканскіх канферэнцыях, была стыпендыятам спецыяльнага фонду Прэзідэнта Рэспублікі Беларусь. Самым урачыстым момантам у жыцці Хрысціны стаў выпуск афіцэраў МНС, калі яна атрымала залаты медаль і дыплом з рук намесніка міністра па надзвычайных сітуацыях.